runetrust/blame-folketinget-dk huggingface dataset:
Naser Khader (RV), 2002-04-02:
til at støtte kunstnerne og udvide de eksisterende afgiftsordninger, om ikke andet som en overgangsordning, hvor en del af afgiften bruges til at udvikle teknologien, så vi fremover kan hindre piratkopiering i at finde sted i det hele taget. Det Radikale Venstre vil samtidig opfordre til, at en arbejdsgruppe færdiggør det arbejde, som den tidligere arbejdsgruppe har påbegyndt, for at afdække, hvordan man kan tilgodese de udøvende kunstnere gennem apparaturafgifter, og hvordan en sådan afgift kan gennemføres i praksis og herunder, hvordan man kan afgrænse, hvilke apparaturer der skal være omfattet af afgiften.
Bodil Kornbek (KRF), 2002-11-07:
Der er områder i vort land, hvor man må sige, at VUC-centre bliver nødt til at lukke, og det er i områder, hvor der faktisk er brug for, at folk kommer i gang med grunduddannelser og har brug for en opkvalificering, og hvor der er brug for, at unge vil tage en hf.
Christian Langballe (DF), 2012-10-24:
Jeg mener også, at det er klart, at når man giver tilskud til gravsteder, er de penge, som bliver givet i tilskud – hvis et menighedsråd vælger, at der på kirkegården skal gives tilskud – jo kirkeskattekroner, og det vil sige, at det jo er noget, som folk selv har betalt i kirkeskat.
Jesper Petersen (S), 2025-04-23:
Lige så begejstret som hr. Søren Egge Rasmussen er for den del af min tale, lige så meget synes jeg selvfølgelig også, at man skal vise sig at være ikke lige så principiel, i forhold til at fremtiden kan vise sig at kunne noget andet, men det er endnu fremtidsmusik.
Dennis Flydtkjær (DF), 2015-04-21:
Helt konkret er det på fødevareområdet på den måde, at man får et grundgebyr på 340 kr., samt at man betaler 508 kr. pr. påbegyndt kvarter, og det gør jo så, at det på den måde er finansieret for SKAT, når man skal have den her øgede kontrol, og derfor går det ikke ud over deres andre kontrolopgaver.
Morten Østergaard (RV), 2009-04-22:
Det, vi ikke forstår, er, hvorfor man - godt nok inden for rådighedsbeløbet, men alligevel - har valgt at sige til kommunerne, at hvis de kan få noget, der er dårligere og dyrere, kan det stadig væk være en god forretning for dem, fordi man har lavet en refusionsordning, der er skæv.
Elisabeth Geday (RV), 2007-05-22:
Så hvis hr. Bent Bøgsted er indstillet på det, er vi klar til i forbindelse med finanslovforhandlingerne at bistå Dansk Folkeparti med at finde de nødvendige midler til at få lempet eller sågar fuldstændig fjernet kontanthjælpsloftet, for det er det, vi i oppositionen ønsker.
Jan Petersen (S), 2000-12-13:
Jeg fik ikke svaret hr. Jens Hald Madsen før, men fru Lene Espersen tog også emnet ulandsbistand op: Jeg synes ikke, det er rart, når hjemlige problemer og forholdene i det hjemlige sundhedsvæsen bliver stillet op over for vaccinationsprogrammer for børn og forbedringer i sundhedstilstanden i ulandene.
Frank Dahlgaard (KF), 1998-01-14:
Den enkelte lærer, inspektøren og forældrene skal vide, hvad der forlanges, og hvilke mål der skal nås, og så skal man styre efter dem. I øvrigt er der selvfølgelig metodefrihed i folkeskolen ligesom i det øvrige uddannelsessystem, men målene skal nås.
Morten Dahlin (V), 2022-04-06:
Vi må også konstatere, at det kan virke lidt besynderligt, at folk, der får en række mindre bøder, f.eks. fem bøder a 2.000 kr., ikke bliver mødt med en karensperiode, mens en person, der får en bøde på 3.000 kr. – altså én bøde – bliver mødt med en karensperiode.
Kristian Jensen (V), 2000-03-21:
Omvendt mener vi ikke i Venstre, at det er nogen god idé at pålægge vores foreningsliv den samme momspligt, som vi pålægger erhvervsmæssige virksomheder, og derfor er der et dilemma her, som vi mener lovforslaget løser på meget glimrende vis.
Troels Lund Poulsen (V), 2017-03-21:
Det er en del af politiets vurdering, når de nødvendige tilladelser til erhvervsmæssig deltagelse ved kulturelle aktiviteter skal gives, og desuden har politiet haft ansvaret gennem mange årtier – så politiet har både den rette erfaring, de nødvendige kompetencer og ikke mindst muligheden for at opbygge en praksis på området.
Jonas Dahl (SF), 2013-10-03:
Det er derfor, regeringen har besluttet at indføre en ny udrednings- og behandlingsret for patienter i psykiatrien, det er derfor, vi har tilført psykiatrien flere midler, og det er derfor, vi arbejder hen imod at udforme en samlet plan for den fremtidige udvikling og udbygning af området.
Peter Hummelgaard Thomsen (S), 2015-12-16:
Der er sådan set mange ting i det her finanslovsforslag, som bekymrer mig, og jeg synes, der er masser af dårlige prioriteter, men jeg tror, at noget af det, der bekymrer mig allermest, er, hvis man ikke tager de advarsler, der kommer ude fra virkeligheden, alvorligt, og det er derfor, jeg gerne vil stille ordføreren et spørgsmål.
Sandra Elisabeth Skalvig (LA), 2025-04-10:
Et er, hvordan man gør det – det kan være screening af ansøgere eller frasortering af ansøgere med antidemokratiske holdninger eller antidemokratisk adfærd, for dem kan man jo frasortere på mange forskellige måder, og man kan også finde frem til dem på mange forskellige måder, og der vil vi jo rigtig gerne i samarbejde med andre ligesom kigge på, hvordan vi så kan gøre det bedst muligt – men det, der er vigtigst, handler ikke om, hvordan vi gør det.
Bjarne Laustsen (S), 2009-04-15:
For når jeg hører den konservative ordfører, synes jeg, at han siger, at der slet ikke er behov for regulering her, og dybest set mener han, at vi har lavet alt for meget regulering på en lang række andre områder, også når det drejer sig om f.eks. kyllinger: Det er jo slet ikke nødvendigt med den regulering, der har fundet sted.
Pia Kjærsgaard (DF), 1999-04-23:
Fru Birthe Rønn Hornbech gav mig egentlig en udmærket lejlighed til - hvilket hr. Kristian Thulesen Dahl ikke kunne få lov til - at svare hr. Arne Melchior, for fru Birthe Rønn Hornbech kunne med nøjagtig samme ret stille det spørgsmål til hr. Arne Melchior, som hun stiller til hr. Søren Søndergaard, nemlig om alle blot skal have lov at komme til Danmark.
Inger Støjberg (V), 2008-10-09:
Som det er nu, vil S og SF sætte skatten op med 12 mia. kr., fordi de vil tilbagerulle de skattelettelser, som vi gennemfører i år og næste år, så her gør fru Margrethe Vestager jo lidt regning uden vært og går i hvert fald det helt forkerte sted hen, for det ville dog være godt, hvis fru Margrethe Vestager også talte med dem, som hun selv kunne forestille sig at danne regering med på et tidspunkt.
Brian Mikkelsen (KF), 2016-01-19:
Det betyder ikke, at man ikke ud af 1.100 mia. kr., som er vores statsbudget, kan finde penge til at lave en fornuftig boligjobordning, som giver flere beskæftigede, som flytter sort arbejde til hvidt arbejde, som er til gavn for helt almindelige danske familier, der får løst nogle af de problemer, de har i hjemmet, og som ifølge tænketanken Kraka er gavnlig for samfundsøkonomien.
Esben Lunde Larsen (V), 2016-04-19:
Uden at vi dog skal gå ind i en lang landbrugsdiskussion i aften om udlægning af statslig skov til biodiversitetsformål, kan jeg allerede nu bekræfte over for ordføreren, at der vil indgå statslig skov som en del af vores biodiversitetsindsats, når vi præsenterer naturpakken.
Søren Pape Poulsen (KF), 2018-10-25:
Undersøgelsen konkluderede bl.a., at Advokatrådets redskaber til udførelse af tilsynet på flere punkter er utilstrækkelige, og at rådets tilsyn kan styrkes ved at gøre det mere struktureret og ved at stille større krav til dokumentationen for tilsynet.
Pernille Rosenkrantz-Theil (S), 2014-01-17:
Når vi sidder over for de kinesiske politikere, eller hvad man nu skal kalde dem i det der mærkelige samfund, de har derovre, siger de jo til os, at vi er deres strategisk vigtigste samarbejdspartner, fordi vi er gået foran, fordi vi har fået nogle ting til at fungere her i Danmark, fordi de kan bruge os som modelland.
Søren Søndergaard (EL), 1999-04-23:
Jeg vil ikke læse op af de 30.000-40.000 steder, hvor socialdemokratiske ordførere har stået og forklaret, hvorfor de forsvarede 3-års-reglen, men nu er der altså lige pludselig indført en 5-års-regel med Socialdemokratiets velsignelse.
Simon Kollerup (S), 2017-04-05:
Så bl.a. ud fra de betragtninger, der kommer fra lønmodtagerne, der har udtrykt ønske om decideret klasserumsundervinsning, så føler jeg mig ikke i tvivl om, at klasserumsundervisning ville være bedre end e-learning, og måske kan de to supplere hinanden.
Jacob Buksti (S), 2002-01-17:
Problemet forstærkes yderligere af, at regeringen synes at ville løse alle mulige problemer ved at åbne nye fradrags- og afskrivningsmuligheder, og regeringen synes også fanget i det problem, der består i, at der i de kommende år vil blive færre og færre erhvervsaktive til at forsørge flere og flere.
Inger Støjberg (V), 2017-04-05:
Jeg vil sige, at det jo er sådan, at man kan ringe til myndighederne, om det er SKAT eller andre, fuldstændig på samme måde i dag, som man kunne det, før der kom den linje ind til SKAT, som jeg ved er den, hr. Lars Aslan Rasmussen hentyder til her.
Ole Birk Olesen (LA), 2021-04-13:
Man skal sige til børnene: Det er okay, at du føler dig mere i overensstemmelse med den måde, som piger typisk er på; du behøver ikke at få lavet din krop eller dit cpr-nummer om; du er et rigtigt og godt menneske, uanset at du føler sådan, som du gør, og det skal din krop ikke laves om på grund af.
Anders Samuelsen (RV), 2003-05-27:
Kan Venstres ordfører ikke bekræfte, at i den rapport, som er kommet fra Det Økonomiske Råd den 22. maj, står der, at der intet behov er for en finanspolitisk lempelse, sådan som regeringen gør på nuværende tidspunkt, og at skattelettelserne, som regeringen lægger op til, ikke øger arbejdsudbuddet maksimalt, og at skattelettelserne forværrer den finanspolitiske holdbarhed?
Tobias Grotkjær Elmstrøm (M), 2024-02-27:
Men det er klart, at der er nogle problematikker i den måde, som DUP i dag efterforsker sagerne på, og det er bl.a. det, som jeg nævnte i min tale om indhentelse af videoovervågning, altså det her med, at den ikke bliver indhentet i starten, men at der tit går over 30 dage, og at man så ikke kan bruge den længere, fordi den så ikke er eksisterende.
Fatma Øktem (V), 2012-03-27:
Selv om vi endnu ikke kender det konkrete indhold af ministerens såkaldte danske model, må vi antage, at kvoter uanset modellen vil indskrænke virksomhedernes valgfrihed blandt kompetente bestyrelsesmedlemmer og tvinge virksomhederne ud i et kapløb om det relativt lille antal kvinder, som har valgt en karriere som guldskørt.
Kristian Thulesen Dahl (DF), 1999-12-08:
: Vil hr. Buksti sammen med os andre være med til, på trods af alt, hvad han har sagt indtil nu, at sikre, at det danske forbehold klart og tydeligt fremgår af erklæringerne på det topmøde, der nu skal være, så der ikke er den fjerneste tvivl om, at de andre kan se, at det af topmødeerklæringen fremgår, at Danmark har det forbehold, vi nu har?
Jette Gottlieb (EL), 2024-10-24:
Så sker der det, at så laver man en høringsfase, som er på under en måned, og når man så har fået mere end 80 indsendte høringssvar, kan man se, at der er overraskende mange af de daglige brugere af vejen, som siger, at trafikken faktisk glider udmærket, og at det er meningsløst spild af penge.
Rasmus Jarlov (KF), 2011-05-06:
Det virker, som om man slet ikke er optaget af yderområdernes særlige udfordringer, men at man alene er optaget af at mobilisere modstand mod regeringens skattepolitik, mod regeringens tilbagetrækningspolitik, fordi man selv er så presset på det område, hvor man slet ikke har nogen planer.
Rune Lund (EL), 2018-01-16:
Og vil ordføreren indrømme, at det der med det utryghedsskabende, som godt nok var overskriften på lovforslaget, altså intet havde med indholdet at gøre og bare var rent spin, for at man ligesom kunne dække over, at det, som det i virkeligheden handlede om, var, at man generelt ville skærpe straffen for helt almindeligt tiggeri, både over for udenlandske tiggere, men også over for tiggere, der er danske statsborgere?
Lene Espersen (KF), 2006-01-10:
Jeg vil sige til hr. Morten Messerschmidt, at hvis han ønsker at få en komplet oversigt over officielle flagdage fra statens bygninger, så oversender jeg gerne den, men jeg synes måske, det er at bringe debatten lidt ud på et vildspor sådan at drøfte det i detaljer.
Ove Fich (S), 1997-12-10:
Til hr. Keld Albrechtsen, som gav udtryk for sit sædvanlige sortsyn forud for enhver beslutning i EU - som heldigvis altid bliver dementeret af begivenhederne - vil jeg blot sige, at det afgørende for os er, at udvidelsesprocessen omfatter alle 11 lande, og at vi oplever det på den måde, at sættes denne proces rigtigt i gang her i løbet af weekenden, så er målsætningen også klar og resultatet klart, og så ender det før eller siden med, at alle 11 lande er medlemmer af EU. Hr. Holger K. Nielsen og hr. Kristian Thulesen Dahl kan jeg svare samlet: Det er da helt klart, at den nuværende Amsterdamtraktat ikke er færdig - forstået på den måde, at den kun giver plads til en udvidelse med 5 nye lande, og så kan man i øvrigt undre sig over, at der lægges op til, at der startes med 6 lande.
Preben Bang Henriksen (V), 2017-04-25:
Derfor opfordrer vi regeringen til at indhente erfaringer fra andre lande, som også justitsministeren allerede har redegjort for, nemlig fra de andre lande, der har ophævet en kriminalisering af blasfemi, når regeringen nu sideløbende med ytringsfrihedskommissionens arbejde skal træffe sin endelige beslutning.
Else Marie Mortensen (S), 1999-03-04:
, men som vi også understregede ved førstebehandlingen af L 43, er det vigtigt at adskille både initiativer på områderne og retsvirkningerne på områderne. Det er afgørende vigtigt at forebygge prostitution, og i de tilfælde, hvor forebyggelse ikke virker, at udskyde debuten så længe som overhovedet muligt.
Frank Jensen (S), 2001-01-31:
Politiet vil således f.eks. kunne bestemme, at udlændingen skal opholde sig et bestemt sted, eller at udlændingen skal give møde hos politiet på nærmere angivne tidspunkter. Hvis domstolene ikke længere finder betingelserne for varetægtsfængsling opfyldt, er der imidlertid i sagens natur gjort op med muligheden for frihedsberøvelse af den udviste, som også spørgeren var inde på.
Poul Nyrup Rasmussen (S), 2000-12-13:
Det Europæiske Råd besluttede herefter, at spørgsmålet om charterets rækkevidde videre frem vil blive behandlet på et senere tidspunkt, og det svarer helt til, hvad vi besluttede i Köln i sin tid under det tyske formandskab, nemlig at efter vedtagelsen af et EU-charter skal man undersøge, om og i givet fald hvorledes charteret skal optages i traktaterne.
Jens Henrik Thulesen Dahl (DF), 2019-01-16:
Så bliver jeg jo bekymret, når jeg så hører ministeren tale om en plan for, hvordan vi skal bruge det digitale, og så har jeg brug for at høre en anerkendelse af, at vi også skal tage højde for den bekymring, og måske skal man overveje, om der faktisk er nogle negative effekter ved brugen af det digitale, selv om det kunne se ud, som om det var nemt, at det var smart, og at det var hurtigt.
Steen Gade (SF), 2014-01-21:
Det er faktisk vigtigt, men ikke kun i forhold til Syrien, som præcedens i forhold til verdens sikkerhed, for det er jo masseødelæggelsesvåben, vi er i gang med at destruere, og den indsats må vi fortsætte med – også i forbindelse med vores støtte til oppositionen, som faktisk er ganske massiv og tæt.
Ebbe Kalnæs (CD), 2001-02-22:
Men det her meget bløde oplæg, som gør, at man sådan stort set kan lægge ind, om et sommerhus er lille eller stort eller sådan noget, og det kan der tages stilling til en anden gang, den går ikke. Så jeg vil sige: Jeg er meget positiv over for solvarme, og jeg er meget positiv over for, at vi gør noget ved det her, men som lovforslaget ligger nu og med de løse rammer, der er i det, kan vi ikke umiddelbart støtte det.
Morten Bødskov (S), 2011-04-13:
Statsministeren blev jo finansminister den 23. november 2007, og den 11. januar 2008, velsagtens som en af statsministerens første gerninger i det nye år, 2008, udgiver han et såkaldt konvergensprogram for 2007, hvor der står følgende: »De nye prioriteringer i skatte- og udgiftspolitikken frem mod 2015 svækker isoleret set finanspolitikkens holdbarhed«.
Mogens Andreasen (DF), 2000-04-27:
Det mener vi i Dansk Folkeparti ikke er et realistisk skøn, når vi skal vurdere både det administrative arbejde i a-kasserne og kontrollen med de efterlønsmodtagere, som tager ophold uden for Danmark, og de udlændinge, der efter at have arbejdet her i landet, tager tilbage til hjemlandet.
Kristian Pihl Lorentzen (V), 2021-05-05:
Det er jo overskudsjord, der alligevel skal transporteres, måske endda noget længere, end det er tilfældet her, og de lastbiler, altså den kørsel, som vil være belastende – det kan vi lige så godt være ærlig omkring – vil jo komme til at køre alligevel, medmindre man forudsætter, at vi stopper alt byggeri og udvikling i hovedstadsområdet.
Flemming Kofod-Svendsen (KRF), 1998-06-11:
Resultatet af den omlægning, regeringen har foretaget, bliver, at den pulje, som altså uændret i forhold til de overordnede principper ville havde været på ca. 35 mio. kr., måske 36 mio. kr., bliver bombet ned til knap 12 mio. kr.
Bjarne Laustsen (S), 2009-05-13:
Jeg er da glad for, at ministeren vil kigge på det, men jeg synes bare, at man skal være hurtig med at komme med et tilsagn, for vi ved godt, hvad der sker med udvalgsarbejdet, hvis der ikke kommer en konkret målsætning om, hvad det er, man skal arbejde hen imod.
Birthe Rønn Hornbech (V), 2008-04-29:
Mange tager i højere grad end tidligere permanent bopæl i andre lande, men det, som Ny Alliances forslag jo også mangler, er at fortælle, om det her så drejer sig om dobbelt statsborgerskab, eller om det skal være tredobbelt eller firdobbelt, for der er jo også mange mennesker, der rejser fra land til land, også højtuddannede, som bestemt er til nytte for de lande, de kommer til, men som jo altså rejser videre og videre.
Annette Lind (S), 2013-10-24:
Lad mig nævne nogle af de problemer og forslag til løsninger her: at man kan sikre sig, at lovregulering sker på basis af kvalitetsbehov og ikke som udtryk for protektionisme i forhold til bestemte erhverv; at en fællesnordisk forståelse for, hvilke erhverv der er reguleret i de enkelte nordiske lande, vil fremme mobilitet; at der er særlige barrierer og lovgivning, der er knyttet til mange specialiseringer af et erhverv, og at der er forskel på antallet af specialiseringer i de enkelte lande, f.eks. elbranchen i Norge; og sidst nævnes det, at uformelle barrierer for mobilitet, dvs. branchens egen regulering, reelt udgør en hindring for mobilitet i Norden, men også sprogvanskeligheder kan være en barriere.
Christian Friis Bach (RV), 2024-02-07:
Jeg har en vedtagelsestekst, jeg gerne vil læse op på vegne af Enhedslisten, Radikale Venstre og Alternativet: Forslag til vedtagelse »Folketinget fordømmer Hamas' terrorangreb i Israel 7. oktober 2023 og opfordrer til frigivelse af alle gidsler uden forbehold.
Rune Lund (EL), 2017-05-09:
Jeg er glad for den præcisering, for når vi har ført den her debat mange forskellige steder i medierne, men også her i Folketingssalen, bliver det af mange ordførere fremstillet, som om en prøveløsladelse er noget, man trækker i en automat, selv om vi alle sammen godt ved, at prøveløsladelse får man kun, hvis det f.eks. er sådan, at kriminalforsorgen klart vurderer, at der ikke vil blive begået ny kriminalitet under prøveløsladelsen.
Lisbeth Bech Poulsen (SF), 2017-05-09:
Og det er jo også noget, vi har diskuteret længe: Hvordan kan man sikre folks ret til at klage, til at anke, og samtidig sikre, at det skrøbelige skattesystem, som vi også nu, hvor det skal genopbygges, bliver nødt til at passe på ikke bliver væltet af millioner af klagere, der alle sammen er overbevist om, at de har betalt for meget.
Karen Hækkerup (S), 2005-05-25:
Derfor har Københavns Kommune nu 4 år i træk afsat penge på sit budget til fixerum og sendt en ansøgning af sted til regeringen, hvori man har skrevet: Må København ikke nok få lov at lave et forsøg med fixerum, sådan at vi får narkomanerne til at kunne indtage deres stof under trygge forhold, hvorved de kan blive motiveret til at gå i behandling, og hvor vi samtidig kan få gjort gaderne mere trygge for dem, der ikke er narkomaner, men som også færdes i København og på Vesterbro?
Keld Albrechtsen (EL), 2003-11-12:
Vi har endnu til gode hos ministeren at få regnet disse ting grundigt igennem, det vil jeg gerne medgive, så Enhedslisten har ikke på forhånd et bud på, hvor stort tabet vil blive, men har Dansk Folkeparti overvejet, hvor stort et tab det kan blive, før man tog stilling til, om man ville stemme for det her?
Simon Emil Ammitzbøll (RV), 2006-06-01:
Nu skal jeg nok lade være med at genere ordføreren med, at Dansk Folkeparti efter 5 år stadig ikke har fået styr på ældreområdet, og i stedet for glæde ordføreren med at gå over til to områder, som jeg i hvert fald ved interesserer Dansk Folkeparti meget, nemlig udlændingepolitik og meningsmålinger.
Anne Grete Holmsgaard (SF), 2005-05-26:
Ud over at den megen fokus på tilsætningsstoffer skævvrider tobaksdebatten ved at flytte fokus fra nikotinen i den naturlige tobak til tilsætningsstoffer, er der på nuværende tidspunkt ikke den tilstrækkelige og nødvendige viden til at gennemføre et forbud mod tilsætningsstoffer, der øger afhængigheden.
Morten Bødskov (S), 2011-11-17:
Jeg er naturligvis med på, at der, som forslagsstillerne givetvis vil fremhæve her om lidt, er tale om et forslag, der svarer til et forslag, som for godt 5 år siden blev fremsat af Socialdemokraterne, Radikale Venstre, SF og Enhedslisten.
Mette Frederiksen (S), 2021-03-17:
Og jeg må sige, at jeg selv har fået den tanke undervejs i den kritik, der har været rejst i offentligheden af at rejse til Israel – ikke fra Venstres side, men fra andres side – at det måske handlede lidt mere om en kritik i spørgsmålet om Israel end det, at der er en dansk statsminister, der afsøger alle muligheder for at få etableret et samarbejde omkring en vaccine.
Sophie Hæstorp Andersen (S), 2026-01-28:
Det er noget af det, som vi også var med til at sikre, da vi satte midler af til indsatsen Uge 12 mod vold, og der er idéen jo, at man mere bredt også lærer vores børn og unge, hvad det er for nogle rettigheder, de i det hele taget har i vores samfund, men særlig, hvilke de har, hvis de bliver udsat for vold eller oplever, at deres venner eller familie bliver udsat for vold.
Simon Emil Ammitzbøll (RV), 2005-11-04:
Men jeg synes, det hænger meget sammen med de problemer, der skyldes, at vi har forrået hele debatten og har undergravet – eller rettere: I har undergravet – sammenhængskraften i det danske samfund ved at marginalisere bestemte befolkningsgrupper, hele tiden omtale dem som problemer og hele tiden gøre problemerne værre, end de er.
Lissa Mathiasen (S), 2004-01-20:
Valgløftet gik på tryghed for lejerne, hvorefter man fra regeringens side, støttet af Venstre og De Konservative, lægger an til mulighed for og accept af en huslejestigning på over 1.700 kr. om måneden for en lejlighed på godt 60 kvadratmeter, som vi jo har set ude i Aldersrogade.
Line Barfod (EL), 2008-03-11:
Når jeg beder om ordet i anden runde, er det, fordi jeg synes, det er et problem, hvis landets justitsminister siger, at det, at man mener, at der er behov for at have forsvarsadvokater i et retssystem, er det samme som, at man ikke har tillid til systemet, og at man er nødt til bare at have tillid til systemet og ikke kræve forsvarsadvokater og retssikkerhedsgarantier.
Per Stig Møller (KF), 2002-04-04:
men jeg kan konstatere, at slutresultatet i form af det lovforslag, som er fremsat og forelagt for Folketinget og skal til første behandling i morgen, er et af de mennesker, som hejste advarselssignalerne, fuldstændig tilfreds med. Når så hr. Lars Kramer Mikkelsen nævner - men det kan vi også tage i morgen, for det er dér, vi skal have førstebehandlingen - at man også burde have nævnt Nævnet for Etnisk Ligestilling, vil jeg gøre opmærksom på, at når hr. Lars Kramer Mikkelsen med fuld ret er så tilfreds med Det Danske Center for Menneskerettigheder, må han da være yderst tilfreds med, at opgaven med at være vagthund for ligebehandlingen kommer til at finde sted i centeret for menneskerettigheder under den nye institution.